kardosdrur/scandi-wiki huggingface dataset:
Sekundærrute 221

Sekundærrute 221 er en rutenummereret landevej på Amager.

Ruten strækker sig fra Tårnby til Dragør.

Rute 221 har en længde på ca. 7 km.

Kilder 

221
Carsten Smedegaard

Carsten Smedegaard Andreasen (født den 2. juli 1946, død 11. marts 2016) var en dansk trommeslager.

Carsten Smedegaard spillede oprindeligt i pigtrådsorkestret Gerner & The Haunters, der blev dannet i 1963. Orkesteret skiftede hurtigt navn til Beethovens og opnåede succes og fik i 1964 titlen som "Danmarks Beatles" og spillede bl.a. opvarmning for The Beatles, da gruppen spillede i KB Hallen den 4. juni 1964. The Beethovens blev opløst i 1968, og Carsten Smedegaard spillede herefter kortvarigt i Beefeaters, men forlod allerede i 1969 gruppen for i stedet at spille i Rainbow Band. Rainbow Band skiftede kort efter navn til Midnight Sun.

I 1975 gik Midnight Sun i opløsning og Carsten Smedegaard blev i stedet trommeslager i The Baronets, der nåede at udgive albummet Gunpowder and Cannonballs og bl.a. spillede som backing for Jan Toftlund. Gruppen ændrede senere navn til Dårskabens Hus.

Carsten Smedegaard medvirkede endvidere som musiker på en række danske indspilninger i 1970'erne, herunder bl.a. på Sebastians The Goddess, Trilles Hej Søster, Mathildes Pigesind, Søren Kragh-Jacobsens City Cowboy og Poul Kjøllers Kender du det?. Han medvirkede endvidere ved indspilningen af musikken til filmene Vejen til byen og Vil du se min smukke navle?.

Carsten Smedegaard er bror til trommeslageren Gert Smedegaard.

Noter

Kilder 
 Rock, Politikens Forlag, redigeret af Jan Sneum

Eksterne henvisninger 
 
 

Trommeslagere fra Danmark
Rockmusikere fra Danmark
Frank Lauridsen

Frank Lauridsen (født 19. maj 1948 i Odense, død 8. november 2016) var en dansk sanger og musiker. Frank Lauridsen var i 1960'erne og 1970'erne aktiv i en række forskellige danske rockgrupper.

Han begyndte i bandet The Burtons, hvor han som 17 årig blev forsanger, hvorefter han kom med i Lasse Helners orkester The Baronets. The Baronets opnåede succes i Danmark, og spillede engagementer på Hit House i København og som opvarmning for en række store udenlandske orkestre. Umiddelbart inden indspilningen af gruppens første album forlod Frank Lauridsen imidlertid orkestret for i stedet at spille med Peter Bellis band, Four Roses. Bandet blev dog opløst et års tid senere.

Efter ophold i Indien medvirkede Frank Lauridsen i den danske opsætning af musicalen Hair, og han kom herefter med i bandet Midnight Sun, da bandets oprindelige sanger Allan Mortensen fik en rolle i den danske opsætning af Jesus Christ Superstar. Efter udgivelsen af albummene Walking Circles (1972) og Midnight Dream (1974) gik Midnight Sun i opløsning. Midnight Sun medlemmerne Frank Lauridsen, Carsten Smedegaard og Jens Elbøl gendannede med Ole Fick og Lasse Helner i stedet The Baronets, der indspillede LP-en Gunpowder and Cannonballs. Gruppen optrådte også som backing til sangeren Jan Toftlund, og tog senere navnet Dårskabens Hus Orkester og udgav yderligere et album under dette navn.

Efter Dårskabens Hus Orkester var Frank Lauridsen mindre aktiv. Han udgav i 2014 sit første soloalbum How it feels to be Frank (Giant Sheep Music GSM0032).

Frank Lauridsen medvirkede på album hos Rock Nalle, Gitte Hænning, Alrune Rod, Sebastian, Lasse Helner, Flandert, A Fistful of Dollars, Mamas Blues Joint og Fabulous Underbergs.

Noter

Kilder 
 Rock, Politikens Forlag, redigeret af Jan Sneum

Eksterne henvisninger 
 Biografi på discogs.com 

Sangere fra Danmark
Cykling under sommer-OL 2016 – Linjeløb (kvinder)

Landevejscyklingens linjeløb for kvinder under sommer-OL 2016 fandt sted den 7. august 2016.

Ruten var 136,9 km lang, og startede ved Forte de Copacabana, og gik derefter vestover langs kysten via Ipanema og Barra da Tijuca.
Derefter startede to 27,4 km lange runder (Circuito Grumari) med to stigninger (Grumari og Grota Funda), og to kilometer med brosten. Så vendte ruten tilbage østover forbi Barra da Tijuca. Derefter var der en runde på 25,5 km i Circuito Vista Chinesa med to stigninger. På toppen var der under 15 km til mål på Copacabana.

Resultater

Eksterne henvisninger 
 https://www.rio2016.com/en/cycling-road-womens-road-race 
 Spectactor Guide 

Linjeløb (kvinder)
Besdorf

Besdorf er en by og kommune i det nordlige Tyskland, beliggende i Amt Schenefeld i den nordvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Besdorf ligger ved motorvejen A23 mellem Heide og Itzehoe.

Eksterne kilder/henvisninger 

 http://www.besdorf.de/ Kommunens websted]
 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Bokelrehm

Bokelrehm er en by og kommune i det nordlige Tyskland, beliggende i Amt Schenefeld i den nordvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Kommunen Bokelrehm består af to adskilte arealer Bokelrehm og Kohlenbek. De to kommunedele er også adskilt at motorvejen A23 Heide–Hamborg. Kommunen ligger ca. 10 km nordvest for Itzehoe.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Danmark ved sommer-OL 1976

Danmark deltog ved de olympiske sommerlege i Montreal, Canada. 66 deltagere, 56 mænd og 10 kvinder, deltog i 40 konkurrencer i 15 sportsgrene og vandt tilsammen tre medaljer

Referencer 

Lande ved sommer-OL 1976
1976
Sommer-OL 1976
Sekundærrute 267

Sekundærrute 267 er en rutenummereret landevej og motortrafikvej på Sjælland.

Ruten strækker sig fra Tisvildeleje til Hillerød.

Rute 267 har en længde på ca. 22 km.

Kilder 

267
Afro Celt Sound System

Afro Celt Sound System er et band som siden 1995 har spillet musik med inspiration fra irsk folkemusik, som har sine rødder i 1600-tallet.

Eksterne henvisninger 
 

Musikgrupper fra 1995
Folkemusikgrupper fra Storbritannien
Sekundærrute 463

Sekundærrute 463 er en rutenummereret landevej og motortrafikvej i Jylland fra Esbjergmotorvejen E20 til Billum. Motortrafikvejen hedder  Vestkystvej og er en 2 sporet motortrafikvej, der går fra Esbjergmotorvejen til Kravnsø ved Esbjerg Golfklub. Det første stykke af vejen er en del af primærrute 12, der går fra Esbjerg til Viborg.

Vejen starter i Esbjergmotorvejen E20 og føres derefter mod nord, den passerer Storebæltsvej, hvor der er forbindelse til Kjersing og Esbjerg NV ved det vestlige erhvervsområde. Derefter passerer vejen Tarp Hovedvej i et tilslutningsanlæg med frakørsel til Varde og Tarp. Vejen forsætter som sekundærrute 463 og passerer Tarphagevej hvor der er forbindelse til Esbjerg N, Hjerting og Guldager. Derefter passerer den Hjerting Landevej hvor der er forbindelse til Hjerting. Motortrafikvejen ender ved Kravnsø, hvor Vestkystvej fortsætter til broen over Varde Å. På broen skifter rute 463 navn til Tarphagevej og fortsætter mod Billum, hvor den ender i en rundkørsel lige uden for Billum. 

Vestkystvej udgør 12,5 km af den samlede strækning på ca. 18 km.

463
Transport i Esbjerg
Motortrafikveje i Danmark
Elmely Kro

Elmely Kro er en landevejskro beliggende nord for Ugerløse på Midtsjælland. Kroen blev etableret i 1964 af Otto Rasmussen og hans hustru, Anna Magrethe Rasmussen.

Navn 
Kroen fik i sin tid navnet Elmely Kro grundet et stort elmetræ, der dengang stod ved kroen ud til Holbæk landevej. Den kendte arkitekt og professor ved kunstakademiet i København, Kaj Gottlob kom jævnligt på kroen og spiste deres Elmely Platte, derfor valgte han at male og forære et skilt til kroen med det karakteristiske elmetræ, som sidenhen blev kroens varemærke.

Historiske ejerforhold 
 1865 Oprindeligt var ejendommen på Holbæk landevej 63 fæstested under Løvenborg. Ifølge BBR-registret er bygningen opført i 1865.
1908 Christian Laurits Rasmussen overtager sit barndomshjem, der på daværende tidspunkt betegnes som et boelsmandssted (et landbrug, der er mindre end en gård, men større end et husmandssted). 
1947 Brøndborer, Poul Helmer Rasmussen køber husmandsstedet af sin farbror Christian L. Rasmussen og driver forsat stedet som landbrug.
 1961 Poul Helmer Rasmussen omkommer ved en arbejdsulykke som blot 43-årig, hvorefter P. H. Rasmussens bror, frisørmester Otto Rasmussen køber ejendommen sammen med hans hustru smørrebrødsjomfru, Anna Magrethe Rasmussen.
 1964 Otto Rasmussen og hans hustru etablerer Elmely Kro, der snart bliver kendt for sin Elmely Platte. Stedet fungerer samtidig som et populært spillested med musikbox for de lokale unge. I en periode er Otto Rasmussen selv krovært på stedet, men senere forpagter han kroen.
1995-2006 Kroejer Otto Rasmussen dør og kroen bliver solgt til Jane og Finn Duelund og senere til en tømrermester fra Dianalund.
2006 Dorte Carlé købte kroen. I dag er hun og Jørgen Carlé stadig er medejere af kroen.
 2010 Kroen forpagtes af to kokke, Henrik Nielsen og Poul Bøje Nielsen. Poul B. Nielsen er tredje generation på Elmely Kro og barnebarn af Otto og Anne Margrethe Rasmussen.
2019 Henrik Kjær købte Kroen, Kroen bestyres af kokken Allan Kristiansen.
2023 Poul Bøje Nielsen vender tilbage som ejer.

Eksterne henvisninger 
 Tølløse Lokalarkiv
 http://elmelykro.dk/ 

Kroer i Danmark
Bygninger, konstruktioner og anlæg i Holbæk Kommune
Det Socialrevolutionære Parti

Det Socialrevolutionære Parti eller De Socialrevolutionæres Parti (SR; , ) var et stort politisk parti i begyndelsen af 1900-tallets Rusland og en central aktør i den russiske revolution. Patiets ideologi var revolutionær socialdemokratisme og socialistiske landbrugsreform. Efter Februarrevolutionen i 1917 delte partiet magten med andre liberale og demokratiske socialistiske kræfter i den russiske provisoriske regering. I november 1917 vandt partiet flertal ved det første demokratisk valg i Rusland, men Oktoberrevolutionen havde ændret det politiske landskab og bolsjevikkerne opløste den konstituerende forsamling i januar 1918. SR blev snart splittet i pro-bolsjevikiske og anti-bolsjevikiske fraktioner. Den anti-bolsjevikiske fraktion af partiet, kendt som det "rigtige SR", der forblev loyale over for den provisoriske regeringsleder Aleksandr Kerenskij blev besejret og ødelagt af bolsjevikkerne i løbet af den russiske borgerkrig.

Referencer

Eksterne henvisninger 

 Program for Det Socialrevolutionære Parti  
 Det Socialrevolutionære Parti  

Socialistiske partier
Etableret i 1901
Politiske partier i Rusland
Den Russiske Borgerkrig
Pulk

En pulk (fra finsk pulkka) er en nordisk kort, lavt slyngende lille slæde, der benyttes til sport eller transport. Den trækkes af en skiløber eller hund, eller i Lapland af rensdyr. 

Slæden kan benyttes til at transportere forsyninger såsom telte, mad eller personer. I Norge benyttes pulke ofte af familier med små børn på skiture, hvor de små børn trækkes på pulken af deres forældre. I Finland og Sverige benyttes pulke primært af børn som et vinterlegetøj, hvor de kan køre ned ad bakke. Nutidens pulke er oftest lavet af plastic, hvilket gør dem prisvenlige. Som vinterlegetøj er pulken i Danmark også kendt som en "bobslæde".

En større pulk, der er designet til transport af større mængder gods, kaldes for ahkio på finsk. Dette ord bruges også af United States Army for mennesketrukne sneslæder.

Referencer

Eksterne henvisninger 

 The Gear Junkie , a syndicated U.S. newspaper columnist, has an in-depth review of a pulk
 XC Ski World  reviews of XC ski sleds
 Ski Randonne Nordique A French pulk website (in French)
 Laughing Daw blog Building a Backcountry Pulk
 Madriver Rocket Instructions to build a pulk

Slæder
Hundeslæde
Langrend
Cornel West

Cornel Ronald West (født 2. juni 1953) er en amerikansk filosof, akademiker, aktivist og forfatter samt fremstående medlem af Democratic Socialists of America. West er søn af en baptistpræst, er dimitteret fra Harvard University og har en doktorgrad fra Princeton University fra 1980. Han blev dermed den første afroamerikaner til at tage eksamen fra Princeton med en Ph.D i filosofi.

Filosoffer fra USA
Krokodilleolie

Krokodilleolie er et produkt, der udvindes af krokodillers fedtvæv. Produktet har været benyttet i skønhedspleje og til medicinsk behandling i mange år og på tværs af forskellige kulturer, herunder i Det gamle Egypten. Krokodilleolie har en rødlig farve og er mere tyndtflydende end alligatorolie, der også benyttes til produkter inden for selvbruning.

Noter 

Pseudovidenskab
Kosmetik
Kosttilskud
Tour de l'Ain

Tour de l'Ain, også kendt som Prix de l'Amitié, er et fransk etapeløb i landevejscykling som er en del af UCI Europe Tour. Løbet er blevet arrangeret siden 1989, men blev først tilladt for professionelle i 1993. I dag har løbet status som 2.1. Løbet foregår i nærheden af Jurabjergene.

Vindere

Eksterne henvisninger 
  

 
Etableret i 1989
Operation Rösselsprung

Rösselsprung (som henviser til springerens bevægelse i skak) var kodenavn på to tyske operationer under anden verdenskrig:

 Operation Rösselsprung (1942) var et planlagt angreb af Tirpitz og andre overfladefartøjer mod den arktiske konvoj PQ-17 i 1942
 Operation Rösselsprung (1944) var et tysk-ledet forsøg på at tilfangetage eller dræbe Josip Broz Tito i Drvar, Jugoslavien i maj 1944
Dværgara

Dværgara () er en papegøje, der lever i Sydamerikas nordlige halvdel.

Noter 
 Avibase - the world bird database

Eksterne henvisninger 

Amazonas fugle
Colombias fugle
Ecuadors fugle
Guyanas fugle
Venezuelas fugle
Papegøjer
Vis (ø)

Vis (græsk Issa, italiensk Lissa) er en kroatisk ø i Adriaterhavet ved det vestlige Kroatiens kyst. Ud af de beboede kroatiske øer er det den, der ligger længst fra fastlandet. Vis har et areal på 90,26 km², og en befolkning på 3 617 (2001). Det højeste punkt på øen er Hum og er 587 meter over havet.

Øens største by er byen Vis.

Reflist 

Adriaterhavet
Øer i Kroatien
Hans Fabian Wullenweber

Hans Fabian Wullenweber (født 24. maj) er en dansk filminstruktør, manuskriptforfatter og filmproducent.

Wullenweber er uddannet fra Den Danske Filmskole i 1997. Hans første spillefilm var "Klatretøsen "(2002), der udover at blive en stor kommerciel succes indbragte ham en Robert for bedste børne- og familiefilm. I 2004 blev filmen genindspillet i Hollywood med titlen " Catch That Kid" med Kristen Stewart (Twilight) i hovedrollen.

Han har senere instrueret spillefilm som art-house dramaet "Tvilling" (2003), den psykologiske gyser "Cecilie " (2007), ungdoms musicalen "Bora Bora " (2011) samt dramakomedien " NInna " (2019). Ved siden af de 5 spillefilm har Wullenweber instrueret 9 afsnit af tv-serien "Forbrydelsen", 2 afsnit af " Livagterne " samt konceptueret og instrueret 47 afsnit af de senere års største danske tv-serie succes TV 2´s " Badehotellet " (2013-2020).

Eksterne henvisninger 
 

Filminstruktører fra Danmark
Personer fra Roskilde
Punatinamu

Punatinamu (latin: Tinamotis pentlandii) er en tinamuart, der lever i Andesbjergene af Peru og Bolivia til grænsen med Chile og Argentina.

Noter 
 Avibase - the world bird database

Eksterne henvisninger 

Andesfugle
Bolivias fugle
Perus fugle
Tinamuer
Johnny Orlando

Johnny Orlando (født 24. januar 2003) er en sanger fra Canada med mere end tre millioner følgere på Youtube. Han har udgivet en single, der hedder "Let Go" med 14 millioner afspilninger. Han har også udgivet sin egen ep VXIIXI i december 2015 med sangene "You and I", "Right by Your Side", "See the Word" og "VXIIXI". I hans familie er der hans mor, far og hans tre søstre. Han begyndte med at lave musik, da han var 8 år gammel.

Eksterne henvisninger 

Sangere fra Canada
Canadiere i 2000-tallet
Punaibis

Punaibis () er en ibis, der lever i Andesbjergene af Peru og Bolivia til grænsen med Chile og Argentina..

Noter 
 Avibase - the world bird database

Eksterne henvisninger 

Andesfugle
Bolivias fugle
Perus fugle
Ibisser
Østermarie kirkeruin

Østermarie kirkeruin er resten af en middelalderlig kirke i Østermarie omkring 8 km vest for Svaneke på Bornholm. Ruinen ligger lige syd for Østermarie Kirke, og imellem dem står fire runesten fra den tidlige middelalder. Kirken bestod frem til slutningen af 1800-tallet, hvor man begyndte en nedrivning, der blev stoppet, da man fik øje for den unikke tagkonstruktion.

Ruinen er i dag fredet og den administreres af Nationalmuseet.

Historie 

Den oprindelige kirke stammer fra omkring 1225, og var opført i kampesten og kalksten. Taget var et tøndehvælv. Den er relativt simpel, meget solid og sjælden. Den ældste del af kirken bestod af et skib, et kor og en apsis, og den var bygget i romansk stil. I kirkens vestlige ende har været en vindeltrappe.

Der er tilføjet et våbenhus i både nord og syd (for hhv. kvinder og mænd).

I 1885 var tårnet var så forfaldent at man i stedet for at renovere det valgte at nedrive hele kirken og opføre en ny. Under arbejdet fandt man dog ud af, at flere elementerne i tagkonstruktionen var så sjældne, idet den var gjort i brændte sten, at man i 1890 standsede nedrivningen. Herefter opførte man den nuværende Østermarie Kirke i 1891, der blev tegnet af den kongelige bygningsinspektør Andreas Clemmensen.

I 2000 udførtes vedligeholdelsesarbejde på ruinen, og der blev lagt et spåntag på koret. Gavlene og murkronerne blev også repareret og flere sten blev lagt om eller fuget igen, for at holde dem fast.

I dag bruges ruinen til kirkesang om aftenen.

Beskrivelse 
Ruinen består i dag af apsis, kor, syd- og vestmur i det tidligere våbenhus. Den nederste del af vindeltrappen i vest står stadig. Over det store tøndehvælv findes et mindre tøndehvælv, der gør det meget tunge tag af et lag Nexøsandsten omkring 20 tons lettere.

I koret ligger en stor gravsten.

Runesten 

Mellem den nye Østermarie Kirke og ruinen står fire runesten fra den tidlige middelalder og med kristne inskriptioner.

Den første af de fire runesten omtales allerede i 1624, hvor den var dørtrin i det sydlige våbenhus. Den blev genfundet i 1819 og i 1867 opstillet ved siden af ruinen. Stenene har indskriften Barne og Tue og Asgot lod stenen rejse efter deres broder Sibbe. Krist hjælpe sjælen. Bagsiden har et billede af et propelkors, hvilket er det eneste kendte eksempel fra Danmark.

Den anden runesten er i to stykker og kaldes Støblingestenen. Den er også omtalt i 1624 og blev genfundet i 1869 som en del af kirketårnet. Den har teksten Barne og Sibbe og Tue de rejste (sten) efter deres fader Kæld. Krist hjælpe hans sjæl. Navnene indikerer at de nævnte er i familie med personerne nævnt på den første sten.

Den tredje sten kaldes Gunulfstenen og blev fundet i 1877 på kirkegården. På den står Øde og Svend og Ødger rejste stenen efter Gunulf deres gode broder og efter Gunild moder.

På trods af at man kan læse inskriptionerne på den fjerde sten, har det været umuligt at få mening i teksten.

Galleri

Referencer

Eksterne henvisninger 

 Østermarie Kirke
 Billeder af ruinen  på danske-kirker.dk

Kirke- og klosterruiner i Danmark
Fredede bygninger, konstruktioner og anlæg i Bornholms Regionskommune
Bornholms historie
Kirkeruin
Ođđasat

Ođđasat er en samisk tv-nyhedsudsendelse i Norge, Sverige og Finland.

Den produceres i samarbejde mellem NRK, SVT og Yle (de respektive landes public service-udbydere), og programmet sendes fra NRK's studie i Karasjok. Frem til 2015 havde programmets produktion andre titler og grafik end dem, der kendes fra NRK's almindelige nyhedsudsendelser.

Det er en udsendelse, der sendes en gang på alle hverdage om eftermiddagen. Hvert program er omkring 15 minutter langt og beskæftiger sig primært med samisk-relaterede emner, men det indeholder også nordiske nyheder og verdensnyheder, det beskæftiger sig ofte med andre oprindelige folk. 

Nyhedsudsendelserne sendes på sproget nordsamisk og undertekstes på enten finsk, norsk eller svensk i deres respektive områder (svenske undertekster er der også på Yle Fem's transmission).

Eksterne henvisninger 
 Yle's online news in Sami 
 NRK Sápmi 
 SR Sameradion and SVT Sápmi

Samer
Tv-programmer fra Norge
Tv-programmer fra Sverige
Tv-programmer fra Finland
Tv-programmer fra NRK
Sekundærrute 225

Sekundærrute 225 er en rutenummereret landevej på Sjælland.

Ruten strækker sig fra Slagelse til Hundested via Rørvig.

Rute 225 har en længde på ca. 78 km. (ekskl. færge)

Se også 
Hundested-Rørvig Færgefart A/S

Kilder 

225
Bokhorst (flertydig)

Bokhorst kan henvise til flere steder:

 Bokhorst, en kommune i Amt Schenefeld i Kreis Steinburg, Slesvig-Holsten
 Amt Bokhorst var et tidligere Amt i Kreis Plön, Slesvig-Holsten. Nu en del af Amt Bokhorst-Wankendorf.
 En bydel Bokhorst i kommunen Schillsdorf i Amt Bokhorst
Bokhorst

Bokhorst er en by og kommune i det nordlige Tyskland, beliggende i Amt Schenefeld i den nordvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Bokhorst ligger omkring 5 km vest for Schenefeld og 14 km nord for Itzehoe. Motorvejen A23 går gennem den sydlige del af kommunen.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Minearbejderstrejkerne i Sovjetunionen i 1989

Minearbejderstrejkerne i Sovjetunionen i 1989 var en strejkebevægelse der indledtes af minearbejder i Vorkutaområdet i Republikken Komi. Den 2. marts gik 107 minearbejderne Severnajaminen i sultestrejke og to dage efter, den 4. marts sluttede yderligere 58 minearbejdere sig til strejken. Baggrunden for strejken var Mikhail Gorbatjovs perestrojkaprogram, der havde ført til en forværring af den økonomiske situation, med store mangler i forsyningerne til mineområderne.

Baggrund 

Gennem perestrojkaprogrammet ophævedes socialistisk ejerskab til produktionsmidlerne, der blev underlagt de kapitalistiske markedkræfter.

Dette førte til en katastrofal situation, der truede med at prisgive den sovjetiske økonomi og de øvrige socialistiske lande til det kapitalistiske markedsøkonomi.

Kulmineindustrien blev et eksempel på, hvordan perestrojka forløb. Officielt var det overordnede mål at opnå en integreret mineindustri, fuldt mekaniseret og automatiseret med den nyeste moderne teknologi, og minearbejderne blev forledt til at tro, at perestrojka betød teknologisk omstrukturering, hævelse produktiviteten og udvikling af de nødvendige ledelsesinstrumenter.

Gennem måneder havde lønudbetalinger været forsinket eller helt udeblevet.

Strejkebevægelsens udvikling 

Strejkebevægelsen indledtes af en enkelte mine i Kuzbass. Den udløsende faktor var manglende sæbe i baderummene, hvor minearbejderne skulle vaske dagens støv af. Imidlertid udviklede kravene sig og omfattede krav om bedre madforsyninger, sikrere arbejdsforhold, flere boliger og en miljømæssig forbedring omkring minen. I løbet af en uge deltog mere end 100.000 minearbejdere i Kutznetskbækkenet i strejken.

Sideløbende blev der strejket i Donbass, hvor 20.000 minearbejdere havde nedlagt arbejdet og opstillet 42 krav, bl.a.: 
 Lønstigninger på 20 pct til aftenhold og 40 procent for natarbejde
 Anerkendelse af silikose, tuberkulose og gigt som arbejdsrelaterede sygdomme
 Alle minearbejdere skal have deres egen lejlighed inden for 10 år
 Donbass skal placeres på den prioriterede liste for fødevareforsyningen, og arbejdere dér skal forsynes med god kvalitet mad i overensstemmelse med medicinske forskrifter.

I løbet af de næste måneder spredte strejken sig til de øvrige kulmineområder. I oktober rapporteredes der om 16.000 minearbejdere i strejke i Vorkutaområdet i Republikken Komi.

Referencer 

Strejker
Rusland i 1900-tallet
Sovjetunionens historie
Begivenheder i 1989
Sekundærrute 243

Sekundærrute 243 er en rutenummereret motortrafikvej og landevej på Sjælland.

Ruten strækker sig fra Holbækmotorvejen frakørsel 7a Høje Taastrup S til Ishøj.

Rute 243 har en længde på ca. 13 km.

Kilder 

243